Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2003/C 154/07)

Ημερομηνία έκδοσης της απόφασης: 13.5.2003

Κράτος μέλος: Ιταλία (Σαρδηνία)

Αριθμός ενίσχυσης: N 135/03

Τίτλος: Ενίσχυση στο αποσταγματοποιείο DICOVISA srl, για τις ζημίες που υπέστη λόγω της εκρίζωσης αμπελώνων

Στόχος: Μερική αποζημίωση σε αποσταγματοποιείο της Σαρδηνίας για τις απώλειες εισοδήματος που υπέστη μεταξύ των ετών 1988/89 - 1995/96 για τη θέση σε εφαρμογή του προγράμματος εκρίζωσης αμπελώνων με βάση τον κανονισμό (ΕΟΚ) αριθ. 1442/1988

Νομική βάση: Progetto di intervento a favore della DICOVISA per la perdita di esercizio causata dai mancati conferimenti conseguenti agli espianti dei vigneti. Articolo 7 della Legge regionale 33/95

Προϋπολογισμός: 2300000 EUR

Ένταση ή ποσό της ενίσχυσης: Ειδική ενίσχυση

Διάρκεια: Εφάπαξ

Άλλες πληροφορίες: Δεδομένου ότι πρόκειται για αλκοόλη απόσταξης η οποία δεν υπόκειται στην κοινή οργάνωση αγορών, οι ενισχύσεις αυτές καλύπτονται από τις διατάξεις του άρθρου 4 του κανονισμού αριθ. 26 της 4ης Απριλίου 1962

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 13.5.2003

Κράτος μέλος: Ηνωμένο Βασίλειο

Αριθμός ενίσχυσης: N 697/02

Τίτλος: Μηχανισμός ανάπτυξης της βιομηχανίας κρέατος (Ουαλία)

Στόχος: Στόχος του μηχανισμού είναι η αύξηση του βαθμού απόδοσης των δραστηριοτήτων της Επιτροπής κρέατος και ζωικού κεφαλαίου και του Ουαλικού οργανισμού ανάπτυξης, δίνοντας εντολή σε ενιαίο φορέα (Hybu Cig Cymru) να αναλάβει ορισμένες οικονομικές και μη οικονομικές λειτουργικές εργασίες για λογαριασμό τους. Το πεδίο επιχειρήσεων του φορέα θα καλύπτει την εμπορία, την ανάπτυξη του κλάδου και ζητήματα πλυροφοριών, ανακοινώσεων και καταναλωτών

Νομική βάση: Part 1 and Schedule 1 of the Agriculture Act 1967 (as amended); Section 1 of the Welsh Development Act 1975 (as amended)

Προϋπολογισμός: 2003/4 - 0,75 εκατ. GBP (περίπου 1115000 EUR)

2004/5 - 0,75 εκατ. GBP (περίπου 1115000 EUR)

2005/6 - 0,75 εκατ. GBP (περίπου 1115000 EUR)

2006/7 - 0,75 εκατ. GBP (περίπου 1115000 EUR)

2007/8 - 0,75 εκατ. GBP (περίπου 1115000 EUR)

Ο μηχανισμός θα χρηματοδοτηθεί κυρίως από κεφάλαια αντλούμενα από την Επιτροπή κρέατος και ζωικού κεφαλαίου (MLC) και φόρους υπέρ τρίτων και επιχορηγήσεις από τον Ουαλικό οργανισμό ανάπτυξης (WDA)

Ένταση ή ποσό της ενίσχυσης: Κυμαινόμενη

Διάρκεια: Πέντε έτη, αρχίζοντας από την 1η Απριλίου 2003

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 13.5.2003

Κράτος μέλος: Γερμανία (Baden-Württemberg)

Αριθμός ενίσχυσης: N 525/02

Τίτλος: Πρόγραμμα για την ποιότητα και ποιοτική σήμανση Biolabel Baden-Württemberg

Στόχος: Προώθηση προϊόντων βιολογικής καλλιέργειας. Με το μέτρο ενίσχυσης δίνεται βοήθεια στην ποιοτική σήμανση biolabel Baden-Württemberg. Η σήμανση βιολογικών προϊόντων συνίσταται από δύο μέρη, δηλαδή τη Γερμανική Ομοσπονδιακή βιολογική σήμανση (/Biosiegel der Bundesrepublik Deutschland), στην οποία προστίθεται ένα δεύτερο, μικρότερο πεδίο το οποίο εμφαίνει τη γεωγραφική προέλευση του προϊόντος. Η ένδειξη της προέλευσης και το εθνικό/περιφερειακό σύμβολο στο δεύτερο πεδίο της σήμανσης μπορούν να ποικίλλουν ανάλογα με το κράτος μέλος ή την περιφέρεια παραγωγής, επειδή η σήμανση επιτρέπεται να χρησιμοποιείται από όλες τις περιφέρειες ή τα κράτη μέλη της ΕΕ. Η σήμανση αυτή χορηγείται μόνο σε βιολογικά προϊόντα που πληρούν τα κριτήρια όπως ορίζονται στον κανονισμό (ΕΟΚ) αριθ. 2092/91 του Συμβουλίου. Τα προϊόντα οφείλουν επίσης να ανταποκρίνονται σε ορισμένα επιπρόσθετα κριτήρια ως προς τις μεθόδους παραγωγής, τα χαρακτηριστικά του προϊόντος και σχετικά με τη γεωγραφική προέλευσή του. Επιτρέπεται να δίνεται στήριξη, στο πλαίσιο του κοινοποιούμενου προγράμματος ενίσχυσης, στην πληροφόρηση των καταναλωτών και στη διαφήμιση σχετικά με τη βιολογική αυτή σήμανση και τα προϊόντα που την φέρουν

Νομική βάση: Haushaltsgesetz des Landes Baden-Württemberg; Landwirtschaft- und Landeskulturgesetz Baden-Württemberg sowie Vollzugshinweise

Προϋπολογισμός: Μεταξύ 0,280 και 0,310 εκατ. EUR στο διάστημα 2003-2006

Ένταση ή ποσό της ενίσχυσης: Για την πληροφόρηση των καταναλωτών, η ενίσχυση μπορεί να ανέλθει μέχρι ποσοστό 100 % των αποδεδειγμένων βάσει στοιχείων δαπανών, με όριο τα 100000EUR ανά δικαιούχο. Για διαφημιστικές εκστρατειές, το ποσοστό ενίσχυσης ανέρχεται στο 50 %, ο δε κλάδος οφείλει να συνεισφέρει το υπόλοιπο των διαφημιστικών δαπανών

Διάρκεια: Αόριστη

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 13.5.2003

Κράτος μέλος: Ιταλία (Piedmont)

Αριθμός ενίσχυσης: N 587/01

Τίτλος: Στήριξη εισοδήματος των εκμεταλλεύσεων εκτροφής βοοειδών που πλήττονται από την κρίση του ΣΕΒ

Στόχος: Ενίσχυση για τις απώλειες εισοδήματος των εκμεταλλεύσεων εκτροφής βοοειδών κατά την περίοδο Ιανουαρίου-Ιουνίου 2001

Νομική βάση: Proposta di legge regionale n. 284: "Interventi straordinari per fronteggiare l'emergenza nel settore zootecnico causata dall'encefalopatia spongiforme bovina e modifica dell'articolo 5 della Legge regionale 25 maggio 2001, n. 11"

Προϋπολογισμός: 4648112 EUR

Ένταση ή ποσό της ενίσχυσης: 100 % των απωλειών εισοδήματος, οι οποίες περιγράφονται στην επιστολή προς το κράτος μέλος

Διάρκεια: Εφάπαξ

Άλλες πληροφορίες: Η περιφέρεια αναλαμβάνει να υποβάλει ετήσια έκθεση στην Επιτροπή για την εφαρμογή του μέτρου

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids